Lav et referat af nedenstående tekst:

Tekst:
Beredskabscenter Frederikshavn har pumpet nonstop siden tidligt torsdag morgen. - Der er både oversvømmelser, underminerede veje og en å, der er gået over sine bredder. Vi har været nødt til at spærre stort set alle de små veje, men vi kan se, at der er bedring, og vi håber på at kunne åbne mange af vejene i løbet af dagen, siger beredskabschef Tommy Rise. Af de større veje er Rønnestvej spærret. Her er åen gået over sine bredder, men Tommy Rise oplyser, at vandstanden nu er faldende. Skagensvej ved Frederikshavn er også spærret på grund af oversvømmelse, men her er vandet også begyndt at falde. Beredskabet forventer at kunne åbne vejen i løbet af formiddagen.

Referat:
I Frederikshavn Kommune ramte regnen hårdt. Fredag morgen er flere af kommunens veje spærret. Beredskabschefen forventer dog, at mange af vejene kan åbnes igen i løbet af dagen.